Garments Display Racks in Kaptanganj. We rec : SAI STORAGE SYSTEMS
Garments Display Racks in Kaptanganj. We recently installed Garments Display Racks, Display Stands, Fourway Stands, Shirts Display Stands in Kaptanganj. For more details call us or WhatsApp us on 8948066665, 9235555387. Facebook page :- www.facebook.com/sairacks
page |details |WhatsApp |8948066665 |Fourway Stands |
Sai Storage Systems manufacturer and supplier of Display racks, Supermarket racks, Heavy Duty Racks, Pallets Racks, Cable Trays from Lucknow. For more details call us or WhatsApp us on 8948066665, 9235555387. Facebook page:- www.facebook.com/sairacks Website:- www.saistoragesystems.in www.saidisplayracks.com
Sai Storage Systems Manufacturer and supplier of Display Racks, Heavy Duty Racks, Slotted angle racks, Pigeon hole racks, Warehouse racks, Cable Trays, Perforated Cable Trays from Lucknow. We wish you all a very Happy Holi.
Garments Display Rac... ‘Stert wat by toilet uitsteek’ toe kobra s’n | Netwerk24
Deur Marietie Louw-Carstens 13 Februarie 2020 16:56
’n Gesin van Modimolle in Limpopo gaan ’n ruk lank nie met ’n geruste hart toilet toe kan gaan nie nadat ’n slangvanger Woensdag ’n wipneuskobra uit ’n toilet in hul plaashuis moes verwyder.
Darius Lessing (4) van Modimolle het Woensdag op ’n slang in sy ouerhuis se toilet afgekom. Foto: Natan Lessing
Netwerk24Foto: Natan Lessing
Natan Lessing sê sy vierjarige seun, Darius, het vir hom en sy vrou, Neriché, gesê hy kan nie gaan piepie nie, “want die slang se stert steek by die toilet uit”.
Die Lessing-egpaar het Darius van kleins af van die gevaar van slange geleer.
Ná Darius se verduideliking van “die slang se stert” is Lessing self na die toilet toe waar hy die bruin vel van die slang gesien het wat by die spoelrand uitgesteek het. Hy het met ’n draad en ’n braaitang probeer om die opgekrulde slang uit die toilet te kry.
“Dit is vir ons vreeslik, want ’n mens lees altyd net van sulke goed in tydskrifte en koerante. ’n Mens dink nooit dit kan met jou gebeur nie.”
Lessing sê toe hy die slang se lyf sien, het hy besef “dit is nie die soort slang waarmee ’n mens moet sukkel nie”.
Hy het Theunis Victor, ’n plaaslike slangvanger, gebel om te kom help slang vang. Dit is die tweede keer dat Victor ’n slang op die gesin se plaas op pad na Vaalwater vang.
Dit is nie vreemd vir die Lessings om slange op die plaas en in hul huis te kry nie. Daar was al voorheen “huisslange”.
Victor het bykans ’n uur gespook om die slang uit die toilet te kry.
Nadat hy die slang agter sy kop beetgekry het, het hy lank gesukkel om die dier se wriemelende lyf uit die toilet te kry.
Die wipneuskobra wat Woensdag in ’n toilet op ’n plaas buite Modimolle gekry is.
Theunis Victor, ’n slangvanger van Modimolle, het dié wipneuskobra Woensdag agter sy kop beetgekry waar hy in ’n toilet geskuil het.
Lessing sê hulle het naderhand skottelgoedseep bo in die toiletbak gegooi om te help om die slang se lyf gladder te maak.
“Ons het intussen ook ’n goiingsak onder in die toiletbak gegooi sodat die slang nie in die water met die afvoerpyp langs kon verdwyn nie,” sê Lessing.
Ná ’n uur se gesukkel het Victor die slang uit die toilet gekry en na sy huis toe gevat. Die slang is langer as ’n meter.
“Hy het ’n foto vir my gestuur en daarop kan ’n mens sien dit is eintlik nogal ’n mooi slang,” sê Lessing.
Hy sê hy en sy vrou het ná die nare ondervinding onthou dat die toilet die afgelope paar dae gesukkel het om behoorlik te spoel.
“Die slang was moontlik ’n paar dae in die toilet vir al wat ons weet.”
Wipneuskobras hou van warm en bedompige plekke en kom algemeen in Limpopo voor.
Die slang se gif is neurotoksies en tas die senuweestelsel aan. Die slang het ook sitotoksiese gif wat weefsel aantas. Die wipneuskobra se kleure wissel van bruin, geel tot swart. Daar is ook gedeeltes wat soos stroke lyk en ’n ander kleur is as die grootste gedeelte van die slang se lyf.
Lessing sê Darius is ’n regte plaaskind en baie bedrywig. “Dit lyk nie of wat gebeur het hom baie pla nie. “
Meer oor: Limpopo | Modimolle | Slang
Oud-burgemeester nog in hospitaal ná slangbyt